pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.ธรรมนัส มอบนโยบายการดำเนินงานแก่ข้าราชการและเจ้าหน้าที่ ส.ป.ก.
วันพุธที่ 28 สิงหาคม 2562
รมช.ธรรมนัส มอบนโยบายการดําเนินงานแก่ข้าราชการและเจ้าหน้าที่ ส.ป.ก.
รมช.ธรรมนัส มอบนโยบายการดําเนินงานแก่ข้าราชการและเจ้าหน้าที่ ส.ป.ก. มุ่งยกระดับคุณภาพชีวิตเกษตรกร พัฒนาอาชีพเกษตรกรรมอย่างยั่งยืน
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังมอบนโยบายการดําเนินงาน ประจําปี 2562 แก่ข้าราชการและเจ้าหน้าที่สํานักงานการปฏิรูปที่ดินเพื่อเกษตรกรรม ณ โรงแรมสตาร์ คอนเวนชั่น อําเภอเมือง จังหวัดระยอง ว่า สํานักงานการปฏิรูปที่ดินเพื่อเกษตรกรรม (ส.ป.ก.) มีภารกิจในการบริหารจัดการพื้นที่ เพิ่มศักยภาพพื้นที่ พัฒนาอาชีพเกษตรกรรมให้มีความยั่งยืน สนับสนุนเงินทุนการปฏิรูปที่ดินเพื่อเกษตรกรรม และพัฒนาองค์การให้ทันสมัย โดยนโยบายในการดําเนินงาน ปี 2562 นี้ ต้องมีความสอดคล้องกับนโยบายของคณะรัฐมนตรี ทั้ง 12 เรื่อง ซึ่งในส่วนที่เกี่ยวข้องกับ ส.ป.ก. มี 6 เรื่อง ประกอบด้วย 1. การสืบสาน ต่อยอดงานโครงการพระราชดําริ อาทิ โครงการเกษตรวิชญา โครงการผืนดินพระราชทาน 5 จังหวัด การปลูกป่าเฉลิมพระเกียรติในเขตที่ดิน ส.ป.ก. ทั่วประเทศ โดยขับเคลื่อนให้เป็นรูปธรรม สร้างความเข้มแข็ง และสร้างการรับรู้แก่ประชาชน ให้สามารถนําไปต่อยอดได้ 2. การส่งเสริมการตลาดนําการผลิต พัฒนาระบบตลาดและเชื่อมโยงการผลิต โดยขับเคลื่อนให้ ส.ป.ก. เป็นแหล่งอาหารที่สําคัญของประเทศไทย ส่งเสริมการปลูกไม้มีค่าเป็นพืชเศรษฐกิจ ที่สร้างรายได้แก่ครอบครัว และ ส.ป.ก. จะต้องเพิ่มช่องทางการตลาดให้กับสินค้า ส.ป.ก. ผ่านสื่อออนไลน์ เพื่อเป็นทางเลือกให้เกษตรกร
3. การปรับปรุงกฎหมายปฎิรูปที่ดินเพื่อเกษตรกรรมให้สอดคล้องกับบริบทของเศรษฐกิจและสังคมปัจจุบัน 4. การพัฒนาพื้นที่ให้สมบูรณ์ก่อนการจัดให้เกษตรกร โดยบูรณาการการทํางานร่วมกัน 9 หน่วยงานที่เกี่ยวข้องในการปรับปรุงโครงสร้างพื้นฐานให้มีความพร้อมทั้ง ไฟฟ้า ประปา ที่อยู่อาศัย ฯลฯ 5. ลดความเหลื่อมล้ําของการถือครองที่ดินและสร้างความเท่าเทียมด้วยการปรับปรุงระบบที่ดินทํากิน โดยการเร่งออกเอกสารสิทธิ์ ส.ป.ก. 4-01 ให้กับราษฎรที่มีสิทธิ์โดยชอบตามกฎหมายโดยเร็ว รวมทั้งการกําหนดขอบเขตแผนที่ ส.ป.ก. ให้ชัดเจนโดยบูรณาการร่วมกับหน่วยงานที่เกี่ยวข้อง และเร่งจัดที่ดินให้แก่ราษฎรและเกษตรกรตามหลักการของคณะกรรมการนโยบายที่ดินแห่งชาติ (คทช.) และ 6. การใช้เงินกองทุนการปฎิรูปที่ดินเพื่อเกษตรกรรมให้เกิดประโยชน์สูงสุดต่อประชาชน โดยนํามาพัฒนาและยกระดับพื้นที่ ส.ป.ก. ให้มีศักยภาพ เช่น พัฒนาระบบน้ํา พัฒนาคุณภาพดิน เป็นต้น และขอให้แต่ละจังหวัดเขียนโครงการเข้ามายังส่วนกลาง เพื่อของบดังกล่าวไปพัฒนาพื้นที่ต่อไป
"ขอให้ปฏิรูปที่ดินจังหวัดนําข้อมูลไปสื่อสารให้ผู้ว่าราชการจังหวัด และรองผู้ว่าราชการจังหวัดที่ดูแล ได้เข้าใจและนําแนวทางของ ส.ป.ก. ไปปฏิบัติให้บังเกิดผล รวมทั้งบูรณาการการทํางานร่วมกับหัวหน้าส่วนราชการในสังกัดกระทรวงเกษตรและสหกรณ์อย่างเต็มความสามารถ เพื่อประโยชน์ของเกษตรกร นอกจากนี้ ขอให้แต่ละจังหวัดดําเนินการจัดทําโครงการที่สอดคล้องและตอบโจทย์กับนโยบายรัฐบาลให้เห็นเป็นรูปธรรมให้ได้โดยเร็วด้วย" รมช.ธรรมนัส กล่าว
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-​ทส. จัดงานวันเจ้าหน้าที่พิทักษ์ป่าโลก (World Ranger Day) เชิดชูเกียรติเจ้าหน้าที่พิทักษ์ป่าในการปฏิบัติหน้าที่รักษาทรัพยากรธรรมชาติของประเทศไทย
วันพุธที่ 31 กรกฎาคม 2562
​ทส. จัดงานวันเจ้าหน้าที่พิทักษ์ป่าโลก (World Ranger Day) เชิดชูเกียรติเจ้าหน้าที่พิทักษ์ป่าในการปฏิบัติหน้าที่รักษาทรัพยากรธรรมชาติของประเทศไทย
กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช (อส.) ร่วมกับกรมป่าไม้ (ปม.) และกรมทรัพยากรทางทะเลและชายฝั่ง (ทช.) จัดงานวันเจ้าหน้าที่พิทักษ์ป่าโลก (World Ranger Day) เพื่อเชิดชูเกียรติเจ้าหน้าที่พิทักษ์ป่าในการปฏิบั
ทส. จัดงานวันเจ้าหน้าที่พิทักษ์ป่าโลก (World Ranger Day) เชิดชูเกียรติเจ้าหน้าที่พิทักษ์ป่าในการปฏิบัติหน้าที่รักษาทรัพยากรธรรมชาติของประเทศไทย
กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช (อส.) ร่วมกับกรมป่าไม้ (ปม.) และกรมทรัพยากรทางทะเลและชายฝั่ง (ทช.) จัดงานวันเจ้าหน้าที่พิทักษ์ป่าโลก (World Ranger Day) เพื่อเชิดชูเกียรติเจ้าหน้าที่พิทักษ์ป่าในการปฏิบัติหน้าที่รักษาทรัพยากรธรรมชาติของประเทศไทย
วันนี้ (31 กรกฎาคม 2562) เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงานวันเจ้าหน้าที่พิทักษ์ป่าโลก (World Ranger Day) และมอบโล่ประกาศเกียรติคุณ หรือประกาศนียบัตรแก่เจ้าหน้าที่พิทักษ์ป่า พร้อมมอบเงินช่วยเหลือแก่ญาติของเจ้าหน้าที่พิทักษ์ป่าที่เสียชีวิต รวมทั้ง ได้วางพวงมาลาเพื่อระลึกถึงเจ้าหน้าที่ผู้เสียชีวิต นอกจากนี้ ได้ชมพิธีเดินสวนสนามของกําลังพล จาก 3 หน่วยงาน ได้แก่ อส. จํานวน 400 คน, ปม.จํานวน 200 คนและ ทช.จํานวน 50 คน รวม 650 คน และชมการแสดงสาธิตการใช้อาวุธของเจ้าหน้าที่พิทักษ์ป่า การแสดงนิทรรศการและกิจกรรมต่างๆ การแลกเปลี่ยนประสบการณ์การทํางานของเจ้าหน้าที่พิทักษ์ป่า โดยมี นายยุทธพล อังกินันทน์ ที่ปรึกษารัฐมนตรีฯ และนายธเนศพล ธนบุณยวัฒน์ เลขานุการรัฐมนตรีฯ พร้อมด้วย ผู้บริหารกระทรวงทรัพยากรธรรมชาติและสิ่งแวดล้อม ผู้ว่าราชการจังหวัดนครนายก และเจ้าหน้าที่พิทักษ์ป่า ของ 3 หน่วยงาน เข้าร่วมงาน ณ อุทยานแห่งชาติเขาใหญ่ จ.นครนายก จ.สระบุรี จ.นครราชสีมา จ.ปราจีนบุรี
สําหรับการจัดงานวันเจ้าหน้าที่พิทักษ์ป่าโลก (World Ranger Day) ได้จัดขึ้นเพื่อเป็นการเชิดชูเกียรติและรําลึกถึงคุณงามความดีของเจ้าหน้าที่พิทักษ์ป่าที่ปฏิบัติหน้าที่ด้วยความเสียสละในการปกป้องรักษาทรัพยากรธรรมชาติและสิ่งแวดล้อม อีกทั้ง เพื่อสร้างขวัญกําลังใจให้กับเจ้าหน้าที่พิทักษ์ป่าที่เป็นผู้มีความเสียสละ ปฏิบัติงานราชการด้วยความทุ่มเท อุตสาหะ ควรค่าแก่การเชิดชู ทําให้ประเทศไทยยังมีทรัพยากรธรรมชาติอันอุดมสมบูรณ์จนถึงปัจจุบัน ตลอดจนเป็นการเผยแพร่ประชาสัมพันธ์ผลงานของเจ้าหน้าที่พิทักษ์ป่า ให้ประชาชนได้รับทราบ เพื่อสร้างสัมพันธ์และความเข้าใจอันดีให้กับเจ้าหน้าที่พิทักษ์ป่ากับประชาชนให้ร่วมกันตระหนักและอนุรักษ์ทรัพยากรธรรมชาติ ทั้งนี้ ปัจจุบันจํานวนของผู้พิทักษ์ป่าของประเทศไทย มีจํานวน 20,644 คน แบ่งเป็นกรมอุทยานแห่งชาติ สัตว์ป่า และพันธุ์พืช จํานวน 14,705 คน กรมป่าไม้ จํานวน 5,623 คน และกรมทรัพยากรทางทะเลและชายฝั่งจํานวน 316 คน (ข้อมูลเดือนกรกฎาคม 2562)
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 20 กันยายน 2559
วันอังคารที่ 18 ตุลาคม 2559
สรุปข่าวการประชุมคณะรัฐมนตรี 20 กันยายน 2559
วันนี้ (20 กันยายน 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีย้ำเอกสารข้อปฏิบัติสื่อเป็นข้อมูลปี 58 เชื่อมีเจตนายกระดับให้เป็นสากล ชี้ไม่อยากให้เกิดความเข้าใจผิด ส่งผลกระทบต่อการทำงาน
วันศุกร์ที่ 3 สิงหาคม 2561
นายกรัฐมนตรีย้ําเอกสารข้อปฏิบัติสื่อเป็นข้อมูลปี 58 เชื่อมีเจตนายกระดับให้เป็นสากล ชี้ไม่อยากให้เกิดความเข้าใจผิด ส่งผลกระทบต่อการทํางาน
นายกรัฐมนตรีย้ําเอกสารข้อปฏิบัติสื่อเป็นข้อมูลปี 58 เชื่อมีเจตนายกระดับให้เป็นสากล ชี้ไม่อยากให้เกิดความเข้าใจผิด ส่งผลกระทบต่อการทํางาน
วันนี้ (3 สิงหาคม 2561) พลเอก ประยุทธ์ จันทร์โอชา นายกรัฐมนตรี กล่าวถึงกรณีที่มีการเผยแพร่เอกสารเกี่ยวกับข้อปฏิบัติของช่างภาพสื่อมวลชนทางโซเชียลมีเดีย ออกโดยกองบังคับการตํารวจสันติบาล 1 ซึ่งมีเนื้อหาระบุถึงมารยาทในการถ่ายภาพ และข้อควรปฎิบัติในการบันทึกภาพ ว่า
"เอกสารดังกล่าวเป็นเอกสารตั้งแต่ปี 2558 จึงไม่เข้าใจว่าทําไมถูกนํามาเผยแพร่ตอนนี้ จนเกิดการวิพากษ์วิจารณ์กันในกลุ่มสื่อมวลชนและคนที่ได้พบเห็น โดยนายกฯ ไม่ต้องการให้เกิดความเข้าใจผิด หรือเกิดปัญหาการทํางานระหว่างทีมนายกรัฐมนตรีและสื่อมวลชน"
ทั้งนี้ นายกรัฐมนตรีเชื่อว่าวัตถุประสงค์ของการออกข้อปฏิบัติในขณะนั้น เจ้าหน้าที่ตํารวจคงมีความปรารถนาดีต้องการให้การปฏิบัติหน้าที่รักษาความปลอดภัยผู้นําประเทศเป็นไปอย่างมีประสิทธิภาพ และตั้งใจจะยกระดับการทํางานของทั้งเจ้าหน้าที่และสื่อมวลชนให้มีความเป็นสากล และมีมาตรฐานเช่นเดียวกับนานาประเทศ
อย่างไรก็ตาม หากพิจารณาความเป็นจริงตั้งแต่ปี 2558 เป็นต้นมา เจ้าหน้าที่ก็ไม่ได้บังคับใช้ข้อปฏิบัตินี้โดยเคร่งครัดแต่อย่างใด ส่วนเรื่องใดที่ไม่เกี่ยวข้องกับมาตรการรักษาความปลอดภัย เช่น โค้งคํานับก่อนและหลังการถ่ายภาพ ซึ่งอาจเป็นอุปสรรคต่อการทํางานของช่างภาพ นายกรัฐมนตรีได้กําชับให้กองบัญชาการตํารวจสันติบาลไปพิจารณาทบทวนและถอนออกจากข้อปฏิบัติ เพราะคนจะเคารพหรือให้เกียรติกันนั้นขึ้นอยู่กับวัตรปฏิบัติของแต่ละบุคคล
...................................
สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีนำเสนอ LED 4.0 ต่อที่ประชุมประจำปีสภาเจ้าพนักงานบังคับคดีระหว่างประเทศ ณ สาธารณรัฐฝรั่งเศส
วันเสาร์ที่ 1 ธันวาคม 2561
กระทรวงยุติธรรม โดยกรมบังคับคดีนําเสนอ LED 4.0 ต่อที่ประชุมประจําปีสภาเจ้าพนักงานบังคับคดีระหว่างประเทศ ณ สาธารณรัฐฝรั่งเศส
กระทรวงยุติธรรม โดยกรมบังคับคดีนําเสนอ LED 4.0 ต่อที่ประชุมประจําปีสภาเจ้าพนักงานบังคับคดีระหว่างประเทศ ณ สาธารณรัฐฝรั่งเศส
วันนี้ (30 พฤศจิกายน 2561) เวลา 9.00 น. นางสาวรื่นวดี สุวรรณมงคล อธิบดีกรมบังคับคดี กรรมการสภาเจ้าพนักงานบังคับคดีระหว่างประเทศและนางสาวอทิตยา ทองบุญ นิติกรชํานาญการพิเศษ กองบังคับคดีล้มละลาย 4 เข้าร่วมประชุมประจําปีสภาเจ้าพนักงานบังคับคดี
ระหว่างประเทศเป็นวันที่สองณ Espace Niemeyer สาธารณรัฐฝรั่งเศส นางสาวรื่นวดี สุวรรณมงคล อธิบดีกรมบังคับคดี กรรมการสภาเจ้าพนักงานบังคับคดีระหว่างประเทศได้นําเสนอ LED 4.0 ต่อที่ประชุมประจําปีสภาเจ้าพนักงานบังคับคดีระหว่างประเทศ เพื่อนําเสนอนวัตกรรม
และพัฒนาการของกรมบังคับคดีที่ได้นําระบบอิเล็กทรอนิกส์และดิจิทัลมาใช้ในกระบวนการบังคับคดีทุกขั้นตอน ซึ่งสอดคล้องกับนโยบายของรัฐบาล Thailand 4.0 โดยในช่วง 4 ปีที่ผ่านมาในการให้บริการประชาชนให้ได้รับความสะดวก รวดเร็ว และประหยัดค่าใช้จ่าย และพัฒนาให้การบังคับคดีมีความโปร่งใสและมีประสิทธิภาพยิ่งขึ้น นอกจากนี้ ได้นําเสนอแผนการพัฒนากรมบังคับคดีไปสู่การทํางานแบบไร้กระดาษ paperless โดยจะเริ่มในวันที่ 1 ตุลาคม 2562 และแผนการนํา blockchain และปัญญาประดิษฐ์ AI มาเป็นเครื่องมือในการบังคับคดีให้สามารถวิเคราะห์ข้อมูลต่างๆ เพื่อกําหนดแผนนโยบาย และพัฒนางานบังคับคดีให้มีประสิทธิภาพและประสิทธิผลยิ่งขึ้น อันจะช่วยส่งเสริมความน่าเชื่อถือในการลงทุนและความสามารถในการแข่งขันของประเทศต่อไป ซึ่งการดําเนินการของกรมบังคับคดีในการเป็น LED 4.0 สอดคล้องกับพัฒนาการด้านการบังคับคดีของประเทศต่างๆ โดยเฉพาะในกลุ่มสหภาพยุโรปที่ได้นําระบบอิเล็กทรอนิกส์และดิจิทัลมาใช้ในกระบวนการบังคับคดี
ในระหว่างการประชุม ที่ประชุมมีการนําเสนอร่างกฎระเบียบของสหภาพยุโรปในเรื่องการบริหารสินเชื่อการซื้อหนี้ด้อยคุณภาพ และการบังคับหลักประกัน ซึ่งมีแนวคิดที่จะให้สถาบันการเงินดําเนินได้เอง โดยไม่ต้องผ่านเจ้าพนักงานบังคับคดี นางสาวรื่นวดี สุวรรณมงคล อธิบดี
กรมบังคับคดี ได้แลกเปลี่ยนความเห็นและให้ข้อมูลกรณีของประเทศไทยว่า ที่ผ่านมาได้มีการแก้ไขประมวลกฎหมายแพ่งและพาณิชย์ในส่วนของค้ําประกันและจํานองที่เปิดโอกาส
ให้เจ้าหนี้บังคับจํานองได้โดยตรงรวมทั้งกฎหมายหลักประกันทางธุรกิจ แต่ในทางปฏิบัติ ยังไม่ปรากฏว่า ได้มีการบังคับจํานองโดยตรงในจํานวนมากในการนี้ กรมบังคับคดีได้ดําเนินการจัดตั้งสถาบันพัฒนาวิชาชีพบังคับคดี Legal Execution Profession Academy - LEPA เพื่อเป็นศูนย์กลางพัฒนาวิชาชีพ ทักษะ และความเชี่ยวชาญในการบังคับคดีให้กับภาคเอกชนที่เกี่ยวข้องต่อไป
รัฐบาลไทย-ข่าวทำเนียบรัฐบาล-บขส. เตรียมความพร้อมรองรับการเดินทางของประชาชนในช่วงวันหยุดยาว 4 - 7 ก.ค.นี้
วันศุกร์ที่ 3 กรกฎาคม 2563
บขส. เตรียมความพร้อมรองรับการเดินทางของประชาชนในช่วงวันหยุดยาว 4 - 7 ก.ค.นี้
คาดผู้โดยสารเดินทางประมาณ 100,000 คน พร้อมขอความร่วมมือผู้โดยสารเดินทางแบบวิถีชีวิตใหม่ “Transport New Normal” สวมหน้ากากอนามัย – ล้างมือบ่อย ๆ - เว้นระยะห่างทางสังคม ปลอดภัยจากโควิด-19
~นายมาโนช สายชูโต รองกรรมการผู้จัดการใหญ่ฝ่ายธุรกิจเดินรถ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) เปิดเผยว่า บขส. ได้เตรียมความพร้อมรองรับการเดินทางของประชาชนในช่วงวันหยุดยาวตั้งแต่วันที่ 4 - 7 กรกฎาคม 2563 ซึ่งเป็นวันอาสาฬหบูชาและวันเข้าพรรษา โดยจัดรถโดยสาร (รถ บขส., รถร่วม , รถตู้) รองรับประชาชนวันละ 5,183 เที่ยว เที่ยววิ่งเสริม 1,700 เที่ยว และเตรียมรถโดยสาร
ไม่ประจําทาง (รถโดยสารเช่าเหมา) จํานวน 200 คัน ซึ่งสามารถรองรับประชาชนที่ต้องการเดินทางได้ประมาณ 100,000 คน ทั้งนี้จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ส่งผลให้ผู้โดยสารเดินทางโดยรถสาธารณะลดลงเหลือประมาณวันละ 30,000 คน จากปกติมีผู้ใช้บริการประมาณวันละ 80,000 – 100,000 คน และจากการผ่อนปรนระยะที่ 4 ทําให้ปัจจุบันมีผู้โดยสารมาใช้บริการวันละ 56,000 คน
ขณะที่ยอดจองตั๋วโดยสารล่วงหน้า ในวันที่ 3 กรกฎาคม 2563 ซึ่งคาดว่าจะมีผู้โดยสารเดินทางสูงสุด มีผู้โดยสารจองตั๋วล่วงหน้าประมาณ 40,000 คน เป็นเส้นทางภาคเหนือ ร้อยละ 65 ภาคตะวันออกเฉียงเหนือ ร้อยละ 61 และเส้นทางภาคใต้ ร้อยละ 91
รองกรรมการผู้จัดการใหญ่ฝ่ายธุรกิจเดินรถ รักษาการแทนกรรมการผู้จัดการใหญ่ กล่าวด้วยว่า บขส. ได้ดําเนินมาตรการป้องกันการแพร่ระบาดของโรคติดเชื้อไวรัสโคโรนา 2019 (โควิด-19) อย่างเข้มงวดและต่อเนื่อง ตามนโยบายของกระทรวงคมนาคม และกรมการขนส่งทางบก โดยคํานึงถึงความปลอดภัยและสุขอนามัยของผู้โดยสาร พนักงาน สถานีขนส่งผู้โดยสารมีการตรวจวัดอุณหภูมิร่างกาย หากพบผู้ที่มีอุณหภูมิร่างกายสูง
เกินกว่า 37.5 องศาเซลเซียส ห้ามเดินทางโดยเด็ดขาด จัดทํามาตรการเว้นระยะห่าง (Social Distancing) ภายในสถานีขนส่งฯ และบนรถโดยสาร โดยจัดที่นั่งบนรถไม่เกินร้อยละ 70 ของจํานวนที่นั่งทั้งหมด และหากที่นั่งครบตามจํานวนที่กําหนดจะไม่ขายตั๋วเพิ่มโดยเด็ดขาด งดให้บริการอาหารเครื่องดื่มบนรถโดยสาร และไม่อนุญาตให้นําอาหารมารับประทานบนรถ เพื่อป้องกันการติดต่อสัมผัส โดยจะให้รับประทานอาหารเฉพาะที่จุดพักรถเท่านั้น นอกจากนี้พนักงานประจํารถ พนักงานประจําสถานี และผู้ใช้บริการ ต้องสวมหน้ากากอนามัยตลอดเวลา เมื่อเข้าใช้บริการภายในสถานีขนส่ง และอยู่บนรถโดยสาร รวมทั้ง บขส. ได้ติดตั้งจุดบริการเจลล้างมือ และเพิ่มความถี่ทําความสะอาดภายในบริเวณสถานีขนส่งผู้โดยสาร เพื่อสร้างความมั่นใจในการเดินทางให้กับผู้โดยสารและป้องกันการแพร่ระบาดของเชื้อไวรัส โควิด-19
อย่างไรก็ดีปัจจุบัน บขส. เปิดเดินรถเส้นทางภาคเหนือ จํานวน 22 เส้นทาง ภาคอีสาน เปิดให้บริการ จํานวน 23 เส้นทาง และภาคใต้ เปิดให้บริการทุกเส้นทางแล้ว ผู้โดยสารสามารถสอบถามเส้นทางเดินรถเพิ่มเติมได้ที่ Call Center 1490 เรียก บขส. ตลอด 24 ชั่วโมง และสามารถจองตั๋วออนไลน์ล่วงหน้า 90 วัน ผ่านเว็บไซต์ www.transport.co.th หรือตัวแทนจําหน่ายตั๋ว www.busticket.in.th , www.pns-allthai.com , www.thaiticketmajor.com และเคาน์เตอร์เซอร์วิส 7-Eleven
รัฐบาลไทย-ข่าวทำเนียบรัฐบาล-เรื่องควรรู้โควิด-19
วันเสาร์ที่ 14 มีนาคม 2563
เรื่องควรรู้โควิด-19
สํารวจตัวเองสักนิดว่ามีอาการในลักษณะนี้หรือไม่
สํารวจตัวเองสักนิดว่ามีอาการในลักษณะนี้หรือไม่
รัฐบาลไทย-ข่าวทำเนียบรัฐบาล-สรรพสามิตเปลี่ยนวิธีแจกแอลกอฮอล์ล้างมือ [กระทรวงการคลัง]
วันพฤหัสบดีที่ 19 มีนาคม 2563
สรรพสามิตเปลี่ยนวิธีแจกแอลกอฮอล์ล้างมือ [กระทรวงการคลัง]
โดยมอบผ่านหน่วยงานทางการแพทย์และสาธารณสุขสู้ภัย Covid-19
นายพชร อนันตศิลป์ อธิบดีกรมสรรพสามิต เปิดเผยว่าคณะรัฐมนตรี มีมติเมื่อวันที่ 17 มีนาคม 2563 แจ้งการยกระดับมาตรการป้องกันเพื่อลดโอกาสการแพร่ระบาดของโรคCovid-19ในสถานที่ต่าง ๆ ที่มีความเสี่ยงสูง โดยขอให้งดการจัดกิจกรรมรวมคนจํานวนมากที่มีความเสี่ยงสูงต่อการติดเชื้อไวรัสโคโรนาสายพันธุ์ใหม่ (Covid-19)กรมสรรพสามิตได้ตระหนักถึงความสําคัญตามมาตรการและความเสี่ยงดังกล่าว จึงขอเปลี่ยนวิธีการแจกแอลกอฮอล์ล้างมือตามโครงการกระทรวงการคลังร่วมใจสู้ภัยCovid-19ที่จะแจกจ่ายให้แก่ประชาชนในวันที่ 27 มีนาคม 2563 ที่จะถึงนี้ โดยกรมสรรพสามิตจะนําแอลกอฮอล์ล้างมือทั้งหมด จํานวนรวมกว่า 300,000 ลิตร มอบผ่านไปยังหน่วยงานทางการแพทย์และสาธารณสุข เพื่อนําไปใช้ประโยชน์ด้านการแพทย์และสาธารณสุข ซึ่งเป็นหน่วยงานที่มีความต้องการใช้ผลิตภัณฑ์ทําความสะอาดมือที่มีแอลกอฮอล์เป็นส่วนประกอบเพิ่มสูงขึ้น รวมถึง มอบให้หน่วยงานภาครัฐที่มีความประสงค์นําไปใช้หรือแจกจ่ายให้แก่ประชาชนที่มีความต้องการและมีความจําเป็นต่อไป ทั้งนี้ ได้มอบหมายให้สํานักงานสรรพสามิตภาคและสํานักงานสรรพสามิตพื้นที่ประสานงานไปยังหน่วยงานทางการแพทย์และสาธารณสุข และหน่วยงานต่าง ๆ เพื่อส่งมอบแอลกอฮอล์ล้างมือดังกล่าวแล้ว
​ภายใต้โครงการกระทรวงการคลังร่วมใจสู้ภัยCovid-19กรมสรรพสามิตมีความห่วงใยและให้ความสําคัญในความปลอดภัยต่อสุขภาพอนามัยของประชาชนเป็นอย่างยิ่ง ในสถานการณ์การแพร่ระบาดของโรคCovid-19โดยขอความร่วมมือประชาชนร่วมเป็นส่วนหนึ่งในการป้องกันการแพร่ระบาดของโรคCovid-19เพื่อให้สามารถก้าวผ่านภาวะวิกฤตนี้ไปได้
********************************
ฝ่ายประชาสัมพันธ์สํานักงานเลขานุการกรมโทร. 0 2241 4778
รัฐบาลไทย-ข่าวทำเนียบรัฐบาล-​อาเซียนนัดประชุมทางไกล ถกแผนรับมือผลกระทบทางเศรษฐกิจจากไวรัสโควิด-19  [กระทรวงพาณิชย์]
วันศุกร์ที่ 24 เมษายน 2563
​อาเซียนนัดประชุมทางไกล ถกแผนรับมือผลกระทบทางเศรษฐกิจจากไวรัสโควิด-19  [กระทรวงพาณิชย์]
​อาเซียนนัดประชุมทางไกล ถกแผนรับมือผลกระทบทางเศรษฐกิจจากไวรัสโควิด-19
อาเซียนเตรียมนัดประชุมผ่านระบบทางไกล หารือแนวทางรับมือผลกระทบทางเศรษฐกิจจากการแพร่ระบาดของไวรัสโควิด-19 ตามที่ผู้นําอาเซียนมอบหมาย พร้อมติดตามงานการผลักดันประเด็นเศรษฐกิจ การทบทวนความตกลงการค้าสินค้า และการลงนาม MRA ยานยนต์ เผยยังจะประชุมทางไกลกับคู่เจรจา จีน ญี่ปุ่น เกาหลี และแคนาดา หาทางรับมือผลกระทบโควิด-19 และเร่งเดินหน้าเปิดตลาดการค้าเพิ่มเติม
นางอรมน ทรัพย์ทวีธรรม อธิบดีกรมเจรจาการค้าระหว่างประเทศ เปิดเผยว่า อาเซียนกําหนดจัดประชุมเจ้าหน้าที่อาวุโสด้านเศรษฐกิจอาเซียน หรือSEOMครั้งที่ 2/51 ผ่านระบบทางไกล ระหว่างวันที่ 27-28 เม.ย.2563 โดยในการประชุมครั้งนี้ จะหารือแนวทางรับมือผลกระทบทางเศรษฐกิจจากการแพร่ระบาดของไวรัสโควิด-19 ตามที่ผู้นําอาเซียนได้มอบหมายในการประชุมสุดยอดอาเซียน เมื่อวันที่ 14 เม.ย.2563 ที่ผ่านมา ซึ่งจะเน้นการรักษาความเชื่อมโยงของห่วงโซ่อุปทาน และการเคลื่อนย้ายสินค้าที่จําเป็นเป็นไปอย่างราบรื่น เพื่อให้การค้าเดินหน้าต่อไปได้ พร้อมทั้งเร่งรัดการทํางานตามพิมพ์เขียวประชาคมเศรษฐกิจอาเซียน (AEC Blueprint) โดยเฉพาะการอํานวยความสะดวกทางการค้าของอาเซียน
ทั้งนี้ ที่ประชุมยังจะติดตามความคืบหน้าการดําเนินงานตามแผนงานด้านเศรษฐกิจที่เวียดนามในฐานะประธานอาเซียนผลักดันให้อาเซียนดําเนินการให้สําเร็จ ในปี 2563 ภายใต้แนวคิด “อาเซียนที่เป็นหนึ่งเดียวและพร้อมปรับตัว” (Cohesiveand ResponsiveASEAN)ซึ่งรัฐมนตรีเศรษฐกิจอาเซียนได้ให้ความเห็นชอบเมื่อเดือนมี.ค.2563 ที่ผ่านมาด้วย รวมทั้งการทํางานตามพิมพ์เขียวประชาคมเศรษฐกิจอาเซียน (AEC Blueprint)เช่นการทบทวนความตกลงการค้าสินค้าอาเซียน(ATIGA)เพื่อรองรับรูปแบบการค้าปัจจุบันและลดอุปสรรคทางการค้าระหว่างกันมากขึ้น และการเร่งรัดการลงนามข้อตกลงยอมรับร่วม (MRA)ด้านยานยนต์ เป็นต้น
ขณะเดียวกัน ในการประชุมครั้งนี้ อาเซียนจะประชุมผ่านระบบทางไกลหารือกับประเทศคู่เจรจาที่สําคัญ 4 ประเทศ ได้แก่ จีน ญี่ปุ่น เกาหลี และแคนาดา โดยจะหาแนวทางความร่วมมือเพื่อรับมือกับผลกระทบทางเศรษฐกิจจากวิกฤติโควิด-19 และในประเด็นอื่นๆ เช่นจีนจะหาแนวทางเปิดตลาดสินค้าเพิ่มเติมภายใต้ความตกลงการค้าเสรีอาเซียน-จีน (ACFTA)ญี่ปุ่นเร่งรัดการมีผลบังคับใช้พิธีสารฉบับที่หนึ่งเพื่อแก้ไขความตกลงการค้าเสรีอาเซียน-ญี่ปุ่น (AJCEP)เกาหลีหาแนวทางการเปิดเสรีสินค้าอ่อนไหวเพิ่มเติมภายใต้ความตกลงการค้าสินค้าอาเซียน-เกาหลี (AKTIGA)และแคนาดาเรื่องความเป็นไปได้ในการจัดทําความตกลงการค้าเสรีระหว่างอาเซียนกับแคนาดา
ปัจจุบัน อาเซียนเป็นคู่ค้าอันดับ 1 ของไทย การค้าระหว่างไทยกับอาเซียน ในปี2562 มีมูลค่าการค้ารวม 107,928 ล้านเหรียญสหรัฐ โดยไทยส่งออกไปอาเซียน มูลค่า62,904ล้านเหรียญสหรัฐ และนําเข้าจากอาเซียน มูลค่า45,024ล้านเหรียญสหรัฐ ไทยเกินดุล17,880ล้านเหรียญสหรัฐ สําหรับตลาดส่งออกและแหล่งนําเข้าสําคัญของไทยในอาเซียน ได้แก่ มาเลเซีย เวียดนาม สิงคโปร์ อินโดนีเซีย และฟิลิปปินส์
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit
รัฐบาลไทย-ข่าวทำเนียบรัฐบาล-ก.อุตฯ เผยหน้ากากผ้าล็อตแรกถึงมือประชาชนในเขตสัมพันธวงศ์ กทม. แล้ว ย้ำภายในต้นเดือนพฤษภาคม ได้รับครบทุกพื้นที่ใน กทม.
วันพฤหัสบดีที่ 16 เมษายน 2563
ก.อุตฯ เผยหน้ากากผ้าล็อตแรกถึงมือประชาชนในเขตสัมพันธวงศ์ กทม. แล้ว ย้ําภายในต้นเดือนพฤษภาคม ได้รับครบทุกพื้นที่ใน กทม.
ก.อุตฯ เผยหน้ากากผ้าล็อตแรกถึงมือประชาชนในเขตสัมพันธวงศ์ กทม. แล้ว
ย้ําภายในต้นเดือนพฤษภาคม ได้รับครบทุกพื้นที่ใน กทม.
16 เมษายน 2563 : นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า ตามที่ พล.อ.ประยุทธ์ จันทร์โอชา นายกรัฐมนตรี ได้มอบหมายให้กระทรวงอุตสาหกรรมดําเนินการผลิตหน้ากากผ้า 10 ล้านชิ้น แจกจ่ายประชาชน เพื่อบรรเทาการขาดแคลนหน้ากากอนามัยนั้น นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้กําชับให้ทุกหน่วยงานที่เกี่ยวข้องประสานงานกับผู้ประกอบการผู้ผลิตหน้ากากผ้าและไปรษณีย์ไทยอย่างใกล้ชิด เพื่อเร่งรัดในการจัดส่งหน้ากากผ้าให้ถึงมือประชาชนได้รวดเร็ว และครบถ้วนตามบัญชีทะเบียนบ้านในเขตพื้นที่ กทม.
สําหรับความก้าวหน้าของหน้ากากผ้าที่รัฐบาลโดยกระทรวงอุตสาหกรรมได้สั่งผลิต เพื่อแจกจ่าย ให้กับพี่น้องประชาชนในพื้นที่กรุงเทพฯ และปริมณฑล รวมถึงพื้นที่เสี่ยงอื่นๆ จํานวน 10 ล้านชิ้น ขณะนี้หน้ากากผ้าล็อตแรกถึงมือประชาชน ในพื้นที่เขตสัมพันธวงศ์ กทม. (รหัสไปรษณีย์ 10100) เมื่อวันที่ 15 เมษายน 2563 เป็นที่เรียบร้อยแล้ว ส่วนเขตอื่นๆ จะเร่งทยอยจัดส่งให้ในลําดับถัดไป คาดว่าจะทยอยจัดส่งได้ทั้งหมดภายในต้นเดือนพฤษภาคม สําหรับในพื้นที่ปริมณฑลและประชาชนกลุ่มเสี่ยงอื่น ได้แก่ จังหวัดนนทบุรี สมุทรปราการ และจังหวัดในภาคใต้ เป็นต้น รวมถึงพนักงานบริการที่มีความเสี่ยง เช่น พนักงานขนส่งมวลชน พนักงานสถานีรถไฟฟ้าและรถไฟใต้ดิน พนักงานไปรษณีย์ เจ้าหน้าที่ตํารวจ เป็นต้น จะดําเนินการจัดสรรให้ในลําดับต่อไป ทั้งนี้ไปรษณีย์ไทยได้ร่วมกับกระทรวงอุตสาหกรรม จัดทําซองไปรษณีย์ขึ้นมาพิเศษเพื่อใช้สําหรับการจัดส่งหน้ากากผ้าในระบบไปรษณีย์ด่วนพิเศษ (EMS) ตามโครงการผลิตหน้ากากผ้าเพื่อลดปัญหาการขาดแคลนหน้ากากอนามัยและป้องกันการระบาดของโรคติดเชื้อไวรัสโคโรน่า 2019 (COVID-19) แก่ประชาชนของกระทรวงอุตสาหกรรมโดยเฉพาะ
โดยกระทรวงฯ ให้ความสําคัญกับความปลอดภัยของประชาชนในช่วงการแพร่ระบาดของ โรคติดเชื้อของไวรัสโคโรน่า 2019 (โควิด-19) หน้ากากผ้าเหล่านี้จะต้องผ่านการตรวจสอบและรับรอง มาตรฐานผ้า และการตัดเย็บ พร้อมส่งตัวอย่างหน้ากากผ้าให้สถาบันพัฒนาอุตสาหกรรมสิ่งทอตรวจสอบคุณภาพทั้งก่อนและหลังการผลิต เพื่อให้มั่นใจว่าหน้ากากผ้าที่จะแจกจ่ายให้ประชาชน ได้มาตรฐานตามที่กระทรวงอุตสาหกรรมกําหนด พร้อมเน้นย้ําและดูแลในทุกๆ ขั้นตอน เพื่อให้หน้ากากผ้าสามารถผลิตและจัดส่งถึงมือประชาชนได้อย่างรวดเร็วที่สุด เพื่อประชาชนจะได้มีหน้ากากผ้าใช้กันอย่างทั่วถึง ทั้งนี้ หากประชาชนที่มีทะเบียนบ้านในพื้นที่ กทม. และยังไม่ได้รับหน้ากากผ้า สามารถตรวจสอบข้อมูลได้ที่ เว็บไซต์หน้ากากไทยต้านโควิท (www.หน้ากากไทย ต้านโควิท.com)” โฆษกกระทรวงอุตสาหกรรมกล่าว
--------------------------
16 เมษายน 2563
รัฐบาลไทย-ข่าวทำเนียบรัฐบาล-ต่อยอดงานวิจัย สกสว. ใช้ AI ตรวจสอบคุณภาพการผลิตหน้ากากอนามัยในโรงงาน CP
วันพฤหัสบดีที่ 23 เมษายน 2563
ต่อยอดงานวิจัย สกสว. ใช้ AI ตรวจสอบคุณภาพการผลิตหน้ากากอนามัยในโรงงาน CP
ต่อยอดงานวิจัย สกสว. ใช้ AI ตรวจสอบคุณภาพการผลิตหน้ากากอนามัยในโรงงาน CP
ความคืบหน้าการผลิตหน้ากากอนามัยของโรงงานผลิตหน้ากากอนามัย CP ล่าสุดขณะนี้ ทางโรงงานเริ่มเดินเครื่องทดลองการผลิต โดยมีการนําผลงานวิจัยด้านปัญญาประดิษฐ์ CiRACORE Platform ไปใช้ประโยชน์ในกระบวนการตรวจสอบคุณภาพหน้ากากอนามัยก่อนบรรจุลงซอง ด้วยการใช้ AI ในระบบ automation ที่ไม่ใช้แรงงานคน ซึ่งมีกําลังการผลิตสูงถึง 3 ล้านชิ้นต่อเดือน
รศ.ดร.ศิริเดช บุญแสง คณบดีคณะเทคโนโลยีสารสนเทศ สถาบันเทคโนโลยีพระจอมเกล้าเจ้าคุณทหารลาดกระบัง หรือ สจล. เปิดเผยว่า วิทยาลัยนวัตกรรมการผลิตขั้นสูง สจล. เป็นหน่วยงานของคณะที่ทํางานร่วมมือกับ CP ในการช่วยออกแบบระบบตรวจสอบคุณภาพ และใช้เครื่องมือวัดการตรวจสอบคุณภาพวัสดุที่ผลิตหน้ากากอนามัยโดยนําระบบเทคโนโลยี AI มาใช้ในกระบวนการผลิตหน้ากากและมาช่วยตรวจสอบคุณภาพ ให้หน้ากากปลอดภัยและเหมาะสมกับการใช้งาน คุณภาพดี เช่น ส่วนประกอบของหน้ากาก หูคล้องหน้ากาก เหล็กกดจมูก AI จะทําให้ชุดประกอบหน้ากากอยู่ในตําแหน่งที่เหมาะสมและปลอดภัย
นับถึงวันนี้โรงงานหน้ากากอนามัยของ CP เดินหน้าก่อสร้างมาจนถึงขั้นตอนที่เริ่มมี “หน้ากากอนามัย” ตัวเป็นๆ จับต้องได้ออกมาให้เห็นแล้ว ถึงแม้ว่าจะอยู่ในช่วงทดสอบ ทดลอง แต่ก็ดูเป็นรูปเป็นร่างมากขึ้น ทั้งนี้เพื่อให้ได้คุณภาพเพียงพอ ก่อนจะเริ่มเดินเครื่องผลิตหน้ากากอนามัยจริง เพื่อแจกฟรีให้กับคนไทย บรรเทาปัญหาขาดแคลนในสถานการณ์โควิด-19
นี่เป็นผลงานจากโครงการวิจัย “การพัฒนาแพลตฟอร์มเทคโนโลยีฐานด้านการบูรณาการระบบ เพื่องานหุ่นยนต์ ระบบอัตโนมัติ และปัญญาประดิษฐ์ สําหรับใช้งานในระบบอุตสาหกรรม 4.0” โดย รศ.ดร.ศิริเดช บุญสถาบันเทคโนโลยีพระจอมเกล้าเจ้าคุณทหารลาดกระบัง (สจล.) เป็นหัวหน้าโครงการ ภายใต้การสนับสนุนโดย สกสว. นอกจากนี้ผลงานวิจัยของโครงการดังกล่าว ยังได้รับการตีพิมพ์ลงใน RSC advance ของ อังกฤษ ในระดับ Q1 อีกด้วย
ข้อมูลข่าวโดย : สํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ร่วมกันปกป้องผู้สูงอายุ
วันอาทิตย์ที่ 29 มีนาคม 2563
ร่วมกันปกป้องผู้สูงอายุ
อยู่บ้านหยุดเชื้อเพื่อชาติ
ร่วมกันปกป้องผู้สูงอายุ และผู้มีโรคประจําตัวที่เรารัก ไม่ให้ติดเชื้อ